Marc & Trish se kleurvolle plaastroue - Mooi Troues
Marc het Trish op 'n staptog geneem op pragtige Tafelberg. Na omtrent 5km se stap het Marc die groot vraag gevra, met 'n speel-speel ring – waarvoor Trish baie dankbaar is, want na al die opgewondenheid en sjampanje het sy perongeluk die ring teen die berg laat afval.
Die paartjie was in die sewende hemel op hul troudag wat oor twee dae gestrek het. Familie en vriende het aan aktiwiteite deel geneem saam met die paartjie om dit 'n onvergeetlike geleentheid te maak. Die dekor was asemrowend en die paartjie kon nie vir beter gaste en diensverskaffers gevra het nie.
Trish se raad vir bruide is om die beplanningsfase te geniet en nie dinge te veel te kompliseer nie, hou dit eenvoudig. Die talentvolle Cheryl McEwan het die mooiste foto's geneem en met ons gedeel.
Marc het my op 'n staptog geneem teen Tafelberg uit. Na omtrent 5km, toe ek al uitgeput was en reg is vir ietsie eet, dring Marc aan ons stap nog bietjie om die perfekte piekniek plek te kry. Ons find toe die perfekte plek, waar Marc die groot vraag vra, met 'n speel-speel ring – waarvoor ek dankbaar is, want na al die opgewondenheid en sjampanje laat val ek per ongeluk die ring en dit rol toe teen die afgrond af! Ons moes seker nog twee ure terug stap en het saam met vriende en familie gevier.
Ons het dit oor twee dae gehou en al ons vriende en familie betrek by die reëlings en aktiwiteite van die begin af, so die hele proses was baie lekker en 'n spesiale tyd saam met familie.
Wees agtermekaar, maar moet nie stres oor die klein goedjies nie! Geniet die beplanning en moenie dinge te veel kompliseer nie.